Heiðurslønir Norðurlandaráðsins verða handaðar í dag 2017-11-01 13: 36 Guðrun í Jákupsstovu Norðurlandaráðið hevur í hesum døgum hitst til sín árliga fund. Í ár var Helsinki vertsbýur. Tað merkir, at heiðurslønir Norðurlandaráðsins eisini skulu handast, og tað vera tær í kvøld, í Finlandiahøllini í Helsinki. Fimm heiðurslønir verða latnar: Ungdóms- og barnabókmentaheiðursløn, filmsheiðursløn, tónleikaheiðursløn, bókmentaheiðursløn og umhvørvisheiðursløn. Føroyingar eru tilnevndir í trimum av hesum bólkunum. Yrkingasavnið, Sunnudagsland, eftir Sissal Kampmann er tilnevnd til bókmentaheiðurslønina. Tónleikabólkurin, Yggdrasil, er tilnevndur tónleikaheiðurslønina og bókin, Hon sum róði eftir ælaboganum, eftir Rakel Helmsdal, er tilnevnd til ungdóms- og barnabókmentaheiðurslønina.